**ŽAIDIMŲ AIKŠTELĖS ĮRENGINIŲ PIRKIMO SUTARTIS**

2024 m. liepos d. Nr.

Radviliškis

**I SKYRIUS**

**SUTARTIES ŠALYS**

**Radviliškio rajono savivaldybės administracija** (toliau – **Pirkėjas**), juridinio asmens kodas 188726247, kurios registruota buveinė yra Aušros a. 10, LT-82196 Radviliškyje, atstovaujama Sidabravo seniūnijos specialistės Irenos Skurdelienės, laikinai vykdančios seniūno pareigybei nustatytas funkcijas, veikiančios pagal Radviliškio rajono savivaldybės administracijos direktoriaus 2024 m. balandžio 22 d. įsakymą Nr. PA-92-(10.1E) „Dėl papildomų funkcijų vykdymo ir priemokos mokėjimo“ bei 2024 m. gegužės 14 d. įsakymą Nr. A-246 (10.1E) ,,Dėl įgaliojimų Radviliškio rajono savivaldybės administracijos seniūnijų seniūnams suteikimo“ ir **UAB „Ežerėlio vaivorykštė“** (toliau **– Tiekėjas**), juridinio asmens kodas 110759541, kurio registruota buveinė yra Kauno g. 99, 53391 Ežerėlis, Kauno raj, atstovaujama gamybos vadovo Aleksandro Baliasnyj, veikiančio pagal įmonės įstatus, toliau Užsakovas ir Teikėjas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – **Sutartis**).

**II SKYRIUS**

 **SUTARTIES OBJEKTAS**

1. Tiekėjas įsipareigoja Sutartyje nustatytomis sąlygomis ir tvarka pristatyti atsparius lauko sąlygoms, ilgaamžiškus žaidimų aikštelės įrenginius (toliau – ***Prekės***). Prekės turi atitikti Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai pristatytas Prekes bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.

2. Detalus Prekių aprašymas (apimtys, reikalavimai, Prekės techninės charakteristikos) pateikiamas sutarties priede Nr. 1 ,,Techninė specifikacija“.

3. Prekės turi būti pristatytos adresu: Pergalės g. 20 Sidabravo mstl. Sidabravo seniūnija, Radviliškio r. sav. Kontaktinis asmuo: Sidabravo seniūnijos specialistė Irena Skurdelienė, tel. +370 686 21596.

4. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.4. papunkčiu.

**III SKYRIUS**

 **KAINA IR ATSISKAITYMO TVARKA**

5. Šioje Sutartyje numatyta prekių kaina yra 5 717,00 Eur be PVM **(penki tūkstančiai septyni šimtai septyniolika eurų 00 ct) /** 6 917,57 Eur su PVM **(šeši tūkstančiai devyni šimtai septyniolika eurų penkiasdešimt septyni centai).**

6. Šiai Sutarčiai taikomos fiksuotos kainos kainodaros taisyklės.

7. Prekių pirkimas finansuojamos iš Radviliškio rajono savivaldybės biudžeto.

8. Prekių kaina, nurodyta Sutarties 5 (penktame) punkte, yra galutinė ir apima visas tiesiogines ir netiesiogines išlaidas (pristatymas, iškrovimas, sunešimas, sumontavimas).

9. Prekių kaina dėl bendro kainų lygio kitimo nebus perskaičiuojama, visą riziką dėl Prekių kainos padidėjimo prisiima Tiekėjas.

10. Atsižvelgiant į Sutarties pobūdį ir ypatumus, Šalys susitaria, kad už prekes Pirkėjas sumoka Tiekėjui per 30 (trisdešimt) kalendorinių dienų nuo dienos, kai Pirkėjas pasirašo priėmimo-perdavimo aktą ir gauna PVM sąskaitą–faktūrą arba lygiavertį dokumentą.

11. Prekių kaina dėl pasikeitusių mokesčių perskaičiuojama tokia tvarka:

11.1. mokestis, kuriam pasikeitus perskaičiuojama prekių kaina: pridėtinės vertės mokestis (PVM). Pasikeitus kitiems mokesčiams prekių kaina neperskaičiuojama;

11.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

11.3. perskaičiavimo formulė: pasikeitus PVM tarifo dydžiui, prekių kainoje esantis PVM tarifas nepatiektoms prekėms keičiamas (mažinamas ar didinamas) pagal Lietuvos Respublikos galiojančius teisės aktus;

11.4. prekių kainos pakeitimas įforminamas papildomu Šalių susitarimu;

11.5. perskaičiuota prekių kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

12. Tiekėjas sąskaitas faktūras teikia tik elektroniniu būdu. Vadovaujantis Viešųjų pirkimų įstatymo nuostatomis PVM sąskaitos faktūros turi būti pateikiamos per Sąskaitų administravimo bendrąją informacinę sistemą (SABIS).

13.​​ Pirkėjas​​ visas mokėtinas sumas moka pavedimu į Sutartyje nurodytą Tiekėjo banko sąskaitą.

14.​​ Pirkėjas​​ numato​​ tiesioginio atsiskaitymo su subtiekėjais galimybę, vadovaujantis​​ šiame punkte nustatyta tvarka.​​ Pirkėjas ne vėliau kaip per 3 (tris) darbo dienas nuo​​ šios​​ Sutarties 34 punkte​​ nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą​​ Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Tiekėjui prieštarauti nepagrįstiems mokėjimams​​ subtiekėjui.

**IV SKYRIUS**

 **ŠALIŲ ĮSIPAREIGOJIMAI**

15. **Pirkėjas įsipareigoja:**

15.1. priimti kokybiškas, tinkamai ir laiku pristatytas prekes;

15.2. užtikrinti pastovią įrangos priežiūrą pagal standartą LST EN 1176-7:2018., reguliariai tikrinti ir prižiūrėti pakabinimo priemones, tvirtinimo detales, įtvirtinimus.

15.3. už pristatytas prekes sumokėti Tiekėjui šioje Sutartyje numatytomis sąlygomis ir terminais pagal pateiktas PVM sąskaitas faktūras.

16. **Tiekėjas įsipareigoja:**

16.1. perduoti kokybiškas, tinkamai ir laiku pristatytas prekes pagal Sutartyje nurodytus reikalavimus;

16.2. tvarkingai atlikti prekių montavimo darbus, neteršti teritorijos, kompaktiškai kaupti ir rūšiuoti prekių montavimo atliekas ir užbaigus darbus jas išvežti iš teritorijos;

16.3. atlyginti Pirkėjui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

16.4. suteikti garantiją Prekėms ir visoms prekės (-ių) sudėtinėms dalims. Prekėms nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju **ne trumpesnis kaip 2 (du) metai.** Garantinis terminas, skaičiuojamas nuo Prekių perdavimo–priėmimo akto ar Sąskaitos (kai Prekių perdavimo–priėmimo aktas nėra pasirašomas) pasirašymo dienos;

16.5. jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Pirkėjui įsipareigoja, kad Sutartį vykdys tik tokią teisę turintys asmenys.

17. Tiekėjas garantuoja, kad prekių kokybė jų pateikimo Pirkėjui momentu atitinka pirkimo dokumentų reikalavimus, standartus ir normas, taikomas šios rūšies prekėms.

18. Tiekėjas turi užtikrinti teikiamos produkcijos kokybę žaidimų aikštelei pagal standartą LST EN 1176-1 ir 2 (dviejų) metų garantiją nuo mechaninių gedimų (išskyrus vandalizmo atvejus). Visa įranga turi atitikti Higienos normos 131:2023 reikalavimus. Pirkėjui pateikti kiekvieno įrenginio kokybės patvirtinimo dokumentą.

**V SKYRIUS**

 **ŠALIŲ ATSAKOMYBĖ**

19. Kiekvienu atveju Tiekėjui praleidus bet kurios prievolės įvykdymo terminą, nustatytą šioje Sutartyje, Tiekėjas moka Pirkėjui 0,02 procento delspinigius nuo Sutarties 5 (penktame) punkte nurodytos prekių kainos už kiekvieną uždelstą dieną.

20. Uždelsus laiku atsiskaityti už pristatytas prekes, Pirkėjas Tiekėjui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo dieną. Šalys susitaria, kad šiuo atveju palūkanos nemokamos.

21. Tiekėjui pateikus nekokybiškas prekes ir neatsižvelgus į Pirkėjo pastabas dėl prekių trūkumų, Pirkėjas turi teisę nepasirašyti perdavimo-priėmimo akto ir per *2 (dvi) d. d.* pareikšti Tiekėjui pretenziją, nurodant trūkumus ir ne trumpesnį kaip *5 (penkių) d. d.* terminą trūkumams pašalinti arba pakeisti nekokybiškas prekes kokybiškomis prekėmis. Trūkumų nepašalinus ar juos pašalinus netinkamai arba nekokybiškų prekių nepakeitus kokybiškomis prekėmis, Pirkėjas taiko Tiekėjui *5 (penkių) procentų* dydžio baudą nuo Sutarties 5 (penktame) punkte nurodytos sumos už kiekvieną pažeidimo atvejį. Pirkėjas taip pat turi teisę nevykdyti mokėjimo, kol nebus ištaisyti Sutarties pažeidimai. Nustatytus pažeidimus Tiekėjas privalo pašalinti savo sąskaita.

**VI SKYRIUS**

 **Nenugalimos jėgos aplinkybės (*force majeure*)**

22.Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

22.1.   dėl nenugalimos jėgos (force majeure) – taikomos Lietuvos Respublikos civilinio kodekso (toliau – CK) 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;

22.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

23.Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.

24.Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

25.  Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

**VII SKYRIUS**

 **SUTARTIES GALIOJIMAS IR NUTRAUKIMAS**

26. Sutartis įsigalioja, kai Sutartį pasirašo abi Sutarties Šalys, ir galioja iki sutartinių įsipareigojimų įvykdymo. Sutarties pasirašymo data laikoma diena, kai Sutartį pasirašo paskutinė Sutarties Šalis. **Prekės turi būti pristatytos ne vėliau kaip per 4 (keturis) mėnesius nuo sutarties įsigaliojimo dienos.** Bendra Sutarties trukmė – 4 (keturi) mėnesiai.

27. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

28. Sutartį galima nutraukti šiais atvejais:

28.1. vienos Šalies sprendimu prieš 15 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis CK 6.217 straipsnio nuostatomis;

28.2. Pirkėjo sprendimu prieš 15 kalendorinių​​ dienų raštu įspėjus​​ Tiekėją Viešųjų pirkimų įstatymo 90 straipsnio​​ 1 dalyje nurodytais atvejais;

28.3. abiejų Šalių rašytiniu susitarimu.

29. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**VIII SKYRIUS**

 **ASMENS DUOMENŲ APSAUGA**

30. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

31. Kiekviena Šalis kitos Šalies pateiktus 30 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

32. Kiekviena Šalis kitos Šalies pateiktus 30 punkte nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų tiekėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Tiekėjas šios Sutarties 30 punkte nurodytus Pirkėjo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.

33. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 30–32 punktuose, ir pagal Bendrąjį duomenų apsaugos reglamentą (ES) 2016/679 turimas teises.

**IX SKYRIUS**

 **SUBTIEKIMAS**

34. Sudarius​​ Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.​​

35. Tiekėjas gali keisti Sutarties priede​​ nurodytus subtiekėjus​​ tik prieš tai raštu pranešęs Pirkėjui apie tokio keitimo būtinybę​​ ir gavęs jo raštišką sutikimą.​​

36. Tiekėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

37. Jei​​ subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas​​ subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną​​ pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Tiekėjas​​ per Pirkėjo nustatytą terminą pakeistų minėtą​​ subtiekėją reikalavimus atitinkančiu subtiekėju.

38. Pirkėjui sutikus su subtiekėjo pakeitimu, Pirkėjas kartu su Tiekėju raštu sudaro​​ susitarimą dėl subtiekėjo pakeitimo, kurį pasirašo​​ Šalys. Šis susitarimas yra neatskiriama Sutarties dalis.

39. Subtiekėjo keitimo tvarkos numatytos Sutarties 34 punkte pažeidimas laikomas esminiu Sutarties pažeidimu.

**X SKYRIUS**

 **KITOS SĄLYGOS**

40. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

41. Visi Sutarties pakeitimai galioja tik tada, kai jie sudaryti raštu ir pasirašyti abiejų Šalių įgaliotų atstovų – tokie Sutarties pakeitimai įsigalioja nuo abiejų Šalių pasirašymo momento, jei juose nėra nurodyta kitaip.

42. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.​​

43. Sutarties šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

44. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

45. Sutartis sudaryta lietuvių kalba, vienu egzemplioriumi ir pasirašoma naudojantis saugiais elektroniniais parašais. / Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

46. Už sutarties įsipareigojimų tinkamą vykdymą atsakingi asmenys:

|  |  |
| --- | --- |
| **Šalis** | **Atsakingi asmenys** |
| **Pirkėjas** | Sidabravo seniūnijos specialistė laikinai vykdanti seniūno funkcijas Irena Skurdelienė, tel. +37042247667, el. paštas: irena.skurdeliene@radviliskis.lt  |
| **Tiekėjas** | Gamybos vadovas Aleksandras Baliasnyj tel. +370 614 24 634, el. paštas: uzsakymai@vaivorykste.lt |

47. Šalys patvirtina, kad Sutartį perskaitė, suprato jos turinį ir pasekmes, priėmė ją kaipatitinkančią jų tikslus.

48. Šios Sutarties priedai yra neatskiriama sutarties dalis:

48.1. techninė specifikacija (priedas Nr. 1);

48.2. tiekėjo pasiūlymas (priedas Nr. 2).

**XI SKYRIUS**

 **ŠALIŲ JURIDINIAI ADRESAI, REKVIZITAI IR PARAŠAI**

|  |  |  |
| --- | --- | --- |
| **PIRKĖJAS** |  | **TIEKĖJAS** |
| **Radviliškio rajono savivaldybės administracija** |  | **UAB „Ežerėlio vaivorykštė“** |
| Adresas: Aušros a. 10, 82196 RadviliškisJuridinio asmens kodas: 188726247PVM mokėtojo kodas: LT887262410A. s. Nr. LT477300010002570001Bankas: AB ,,Swedbank“Tel. +370 (422) 69 003El. p. informacija@radviliskis.lt |  | Adresas: Kauno g. 99, 53391 Ežerėlis, Kauno raj.Juridinio asmens kodas: 110759541PVM mokėtojo kodas: LT107595410A. s. LT604010042500021818 Bankas: AB ,,Luminor“, b.k. 40100 Tel. +370 614 24 634 El. p. uzsakymai@vaivorykste.lt |
| Sidabravo seniūnijos specialistė laikinai vykdanti seniūno funkcijas |  | Gamybos vadovas  |
| Irena Skurdelienė |  | Aleksandras Baliasnyj |
| A. V. |  | A. V. |
| *(parašas) (data)* |  | *(parašas) (data)* |

 Sutarties priedas Nr. 1

**TECHNINĖ SPECIFIKACIJA**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Pirkimo objektas** |
|  **Žaidimų aikštelės įrenginiai**  |
| **BVPŽ kodas** |
| **37535200-9** |
| **Pirkimo objekto aprašymas:** *ketinamų pirkti prekių, paslaugų ar darbų savybės, kokybės reikalavimai* |
| 1.Vaikų žaidimų aikštelė iš nerūdijančio plieno, dažyta milteliniu būdu, medienos, dažytos vandeniui ir temperatūrų svyravimams atspariais dažais ir vandeniui atsparios faneros. 2.1. Lauko vaikų žaidimų aikštelę turi sudaryti: daugiafunkcinis žaidimų kompleksas: platforma su stogeliu, ne mažiau 1,5 m. aukščio, lipimo takas, ne mažiau 3 m. ilgio čiuožykla, alpinizmo sienelė, virvinis laipiojimo tinklas, "beždžionių takas" iš skersinių, papildomi skersiniai gimnastikai, minimalios erdvės plotas: 62 m22.2.Lauko vaikų žaidimų aikštelės ilgis ne daugiau 5500mm, plotis ne daugiau 3900mm, aukštis ne daugiau kaip 3500mm.2.3.Vaikų žaidimų aikštelė turi būti skirta vaikų amžiaus 5-12 metų grupei.2.4. Žaidimų aikštelės įrenginys -balansinė sūpuoklė: ilgis ne daugiau 3050 mm, plotis ne daugiau 750 mm, aukštis ne daugiau 1000 mm. Amžiaus grupė nuo 3 iki 12 m. 2.5. Žaidimų aikštelės įrenginys -spyruoklinis žaislas: ilgis ne daugiau 1 070 mm, plotis ne daugiau 210 mm, aukštis ne daugiau 1000 mm. Amžiaus grupė nuo 3 iki 5 m. 2.6. Žaidimų aikštelės įrenginys -karuselė: ilgis ne daugiau 1600 mm, plotis ne daugiau 1 600 mm, aukštis ne daugiau 800 mm. Turi būti skirta amžiaus grupei nuo 5 iki 12 m. Minimalios erdvės plotas: 24,50 m22.7.Žaidimų aikštelės įrenginys - sūpuoklė su vaikų ir kūdikio sėdynėmis: ilgis ne daugiau 3610 mm, plotis ne daugiau 2030 mm, aukštis ne daugiau 2200 mm. Minimalios erdvės plotas: 48 m22.8. Aikštelei priklausantis įrenginys -suoliukas be atlošo: ilgis ne daugiau 1710 mm, plotis ne daugiau 415 mm, aukštis ne daugiau 406 mm. |
| **Pirkimo objekto kiekis ar apimtys** *(atsižvelgiant į visą pirkimo sutarties trukmę su galimais pratęsimais)* |
| Sutarties trukmė 4 mėn.  |
| **Prekių pristatymo, paslaugų suteikimo ar darbų atlikimo terminai:**  |
| Žaidimų aikštelės įrangą pristatyti Pergalės g.20 Sidabravo mstl. Radviliškio r.sav. |
| **Reikalavimai, keliami pirkimo objektui** |
| 1.Žaidimų aikštelės įrenginiai turi būti atvežti ir sumontuoti perkančiosios organizacijos teritorijoje ant lygaus paviršiaus, paruošiama galutiniam naudojimui ir sertifikuota pagal vaikų žaidimo aikštelių, sporto ir laisvalaikio aikštelių patikros, atitikties ir rizikos vertinimą, kuris atliekamas vadovaujantis Lietuvos Higienos normos HN131:2023 „Vaikų žaidimų aikštelės ir patalpos. Bendrieji sveikatos saugos reikalavimai։ nustatytais pagrindiniais vaikų žaidimų aikštelių įrengimo viešosiose vietose, jų naudojimo ir priežiūros sveikatos saugos reikalavimais. 2. Vadovaujantis Lietuvos standartais LST EN 1176 „Žaidimų aikštelių įranga ir dangos“, LST EN 1177 „Smūgį silpninanti žaidimų aikštelės danga. Bandymo metodai smūgio silpninimui nustatyti“. 3. Įrangos danga turi būti nekenksminga, neslidi. Medžiagos turi būti pritaikytos temperatūrų svyravimams ir Lietuvos klimato sąlygoms, konstrukcijos turi būti užapvalintais kampais ir briaunomis, varžtai paslėpti po specialiais gaubtais, apsaugotos nuo korozijos, padengtos dažais.4. Pateikti kokybę patvirtinančius dokumentus, užtikrinančius, kad vaikų žaidimų aikštelė bus saugi ir gerai įtvirtinta, eksploatacinių savybių deklaracijas. 5. Siūlomi žaidimų elementai turi būti nauji, negalima siūlyti naudotų arba atnaujintų žaidimų elementų, pristatyti nepažeisti.6. suteikti vaikų žaidimų aikštelei ne mažiau kaip dviejų metų garantiją,7. Tiekėjas užbaigęs žaidimų aikštelių įrengimo darbus turi palikti teritoriją sutvarkytą.8.Į kainą turi įeiti transporto ir montavimo paslauga.  |
|  |
|  |

 |

 Pirkimo iniciatorius

Specialistė, laikinai vykdanti seniūno funkcijas Irena Skurdelienė

|  |  |  |  |  |
| --- | --- | --- | --- | --- |
| *(atsakingojo darbuotojo pareigos)* |  | *(parašas)* |  | *(vardas ir pavardė)* |

